stanford-oval/wikipedia huggingface dataset:
The Expendables 2
Näyttelijät

| 0 | 1 | 2 |
| --- | --- | --- |
|  Sylvester Stallone  | … |  Barney Ross   |
|  Jason Statham  | … |  Lee Christmas   |
|  Dolph Lundgren  | … |  Gunnar Jensen   |
|  Randy Couture  | … |  Toll Road   |
|  Terry Crews  | … |  Hale Caesar   |
|  Liam Hemsworth  | … |  Billy the Kid   |
|  Jet Li  | … |  Ying Yang   |
|  Jean-Claude Van Damme  | … |  Jean Vilain   |
|  Scott Adkins  | … |  Hector   |
|  Bruce Willis  | … |  Church   |
|  Arnold Schwarzenegger  | … |  Trench Mauser   |
|  Chuck Norris  | … |  Booker   |
|  Yu Nan  | … |  Maggie   |
|  Novak Đoković  | … |  oma itsensä (cameorooli)   |
Tuotanto

Puheet The Expendables 2:sta käynnistyivät jo ennen kuin The Expendables oli ennättänyt elokuvateattereihin Stallonen kertoen, että hänellä olisi ajatus jatko-osaa varten. Haastattelussa vuoden 2010 elokuussa hän kertoi omaavansa ajatuksen käsikirjoitukseen. Myöhemmin elokuvan jakelija Lionsgate Films vahvisti elokuvan saavan ensi-iltansa 17. elokuuta 2012. Ensimmäisen osan ohjannut Stallone keskittyi jatko-osassa nyt pelkästään näyttelemiseen, ja uudeksi ohjaajaksi palkattiin Simon West,, joka on tunnettu muun muassa toimintaelokuvien Con Air ja Tomb Raider ohjaajana.
Elokuvan kuvaukset käynnistyivät 29. syyskuuta 2011, ja ne kestivät yhteensä 14 viikkoa. Elokuvan kuvauksia käytiin Yhdysvaltain New Orleansissa, Bulgariassa ja Kiinassa, ja esimerkiksi elokuvan lopussa lentokentälle sijoittuvat tapahtumat kuvattiin Bulgarian toiseksi suurimmalla lentokentällä Plovdiv Airportilla. Elokuvan tekoa varjosti kuitenkin yhden sijaisnäyttelijän kuolema, sillä 27. lokakuuta 2011 sijaisnäyttelijä Kun Liu menehtyi ja hänen kollegansa Nuo Sun loukkaantui vakavasti räjäytyskohtauksen kuvaamisen yhteydessä. Elokuvan kuvaukset päättyivät 25. joulukuuta,
Vastaanotto

Avausviikonloppunsa aikana The Expendables 2 nousi Yhdysvaltain elokuvateattereiden katsotuimmaksi elokuvaksi nettoamalla 28,5 miljoonan dollarin lipputulot. Huomioitavaa kuitenkin on, että lipputulot jäivät noin viidenneksen pienemmäksi kuin vuonna 2010 ensi-iltansa saaneen The Expendablesin vastaavat.
Kriitikoiden vastaanotto elokuvan suhteen lipputulojen positiivisesta menestyksestä huolimatta oli osittain ristiriitainen. Rotten Tomatoes -verkkosivuston arviossa elokuva sai ”66-prosenttisesti tuoreen arvosanan” sanoen ”elokuvan tarjoilevan 1980-luvun toimintaelokuvien ihailijoille upean kokemuksen”.
Suomessa kriitikot antoivat elokuvalle yhdestä kolmeen tähteä, eli huonosta tyydyttävään vastaavan arvosanan. Esimerkiksi Helsingin Sanomien Nyt-liitteen kriitikko Pertti Avola antoi elokuvalle yhden tähden ja kommentoiden ”The Expendables 2:n koostuvan äijämäisestä ’huumorista’, hillittömästä väkivallasta, machoilusta ja todella aneemisesta käsikirjoituksesta”. Iltalehden elokuvakriitikko Tuomas Riskala antoi puolestaan elokuvalle kolme tähteä. Hänen mukaansa ”The Expendables 2” tarjoaa pohjimmiltaan viihdyttävän parituntisen, jossa on harmillisen paljon hukattua potentiaalia”. Elokuvalehti Episodin arviossa elokuva puolestaan sai kaksi tähteä viidestä, ja ”mahdollisessa jatko-osassa elokuvantekijöiden toivottaisiinkin panostavan enemmän käsikirjoitukseen”.
IMDb:n käyttäjien antaman palautteen mukaan (187 819 arvostelua) elokuva on saanut 6,8 tähteä, mikä on aavistuksen verran parempi kuin ensimmäisen osan saama arvostelu.
Jatko-osa

Kolmannen The Expendables -elokuvan kuvaukset saatiin valmiiksi toukokuussa 2014. Elokuva saa Suomen ensi-iltansa 15. elokuuta. Elokuvan on ohjannut Patrick Hughes, ja pääosissa esiintyvät Stallonen, Stathamin, Schwarzeneggerin ja Jet Lin ohella Antonio Banderas, Dolph Lundgren, Wesley Snipes, Mel Gibson ja Harrison Ford.
Aiheesta muualla

Elokuvan virallinen sivusto The Expendables 2. Viitattu 23.8.2012. (englanniksi)
Aiheesta muualla > Arvostelut

Jetro Suni: The Expendables 2 (2012)  13.8.2012. Elitisti.
Jouko Luhtala: The Expendables 2 (2012)  17.8.2012. Filmgoer. Arkistoitu 17.9.2012. Viitattu 20.8.2012.
Tuomas Riskala: The Expendables 2 (2012)  16.8.2012. Iltalehti.
M/S Nils Holgersson

| M/S Nils Holgersson |
| --- | --- |
 M/S Nils Holgersson Skandinavienkai
Tyyppi:  Matkustajarahtilaiva
Lippuvaltio:   Saksa
Kotipaikka:  Lyypekki
IMO-numero:  9217230
MMSI-numero:  211343680
Tunnuskirjaimet:  DNPI
Aiemmat nimet:  2001– Nils Holgersson
Omistaja:  TT-Line
Aiemmat omistajat:  2001– TT-Line
Rakennustelakka:  SSW Fähr und Spezialschiffbau GmbH, Bremerhaven, Saksa
Rakennusnumero:  2000
Vesillelasku:  19. elokuuta 2000
Luovutettu:  16. heinäkuuta 2001
Tekniset tiedot
Pituus:  190 m
Leveys:  29,5 m
Syväys:  6,2 m
Bruttovetoisuus (GT):  36 468
Koneisto:  2 × MaK 8M43 + 2 × MaK7M 43 + 1 × MaK 6M32 diesel
Koneteho:  28 392 kW
Nopeus:  40,74 km/h
Nopeus:  22 kn
Hyttejä:  640
Lastikapasiteetti:  2 685 m
Lähteet:  
M/S Nils Holgersson (IMO 9217230) on saksalaisen TT-Linen omistama autolautta. Se on rakennettu vuonna 2001 SSW Fähr und Spezialschiffbau GmbH:n telakalla Bremerhavenissa, Saksassa. Kuollutta painoa aluksella on 6 885 tonnia. Nils Holgersson on rekisteröity Saksan lipun alle ja sen kotisatama on Lyypekki. Nykyäänmilloin? alus liikennöi reitillä Trelleborg–Travemünde.
Nils Holgerssonin sisaralus on M/S Peter Pan.
Käyttöhistoria

19. elokuuta 2000 alus laskettiin vesille ja Brirgitte Oetcker kastoi sen. Alus oli tarkoitus luovuttaa jo helmikuussa 2001, mutta 2. helmikuuta tehdyn koeajon aikana aluksen koneissa ilmeni vikaa, jonka vuoksi luovutus lykkääntyi. Jälleen 28. kesäkuuta aluksella tehtiin koeajo. Viimein 16. heinäkuuta alus luovutettiin TT-Linen omistukseen, joka rekisteröi aluksen Saksan lipun alle. 23. heinäkuuta alus aloitti liikennöinnin Ruotsin Trelleborgin ja Saksan Travemünden välillä. 16. maaliskuuta 2002 aluksen koneisiin tuli vikaa ja Nils Holgersson ajoi karille, mutta vauriot jäivät vähäisiksi. 28. heinäkuuta–5. syyskuuta 2002 välisen ajan alus oli Lloyd Werftin telakalla Bremerhavenissa, jossa aluksen koneongelmia korjattiin.
Jälleen maaliskuussa 2006 alus meni Aker Yardsin Helsingin telakalle, jossa aluksen koneistoa kunnostettiin. 7. huhtikuuta alus palasi takaisin liikenteeseen ja teki yhden matkan Trelleborgin ja Saksan Rostockin välillä. 8. huhtikuuta Nils Holgersson palasi reitille Trelleborg–Travemünde.
Aiheesta muualla

Fakta om Fartyg – M/S Nils Holgersson faktaomfartyg.se. Arkistoitu 2.8.2012. Viitattu 29.3.2008. (ruotsiksi)
The ferry site – M/F Nils Holgersson (englanniksi)
Nils Holgerssonista ja Peter Panista TT-Linen sivuilla (Arkistoitu – Internet Archive) (englanniksi)
Thomas Nykopp

| Thomas Nykopp |
| --- | --- |

Henkilötiedot
Syntynyt: 6. maaliskuuta 1993 (ikä 31) Helsinki, Suomi
Kansalaisuus:   Suomi
Jääkiekkoilija
Lempinimi:  Nypsi
Pelipaikka:  keskushyökkääjä
Maila:  vasen
Pituus:  190 cm
Paino:  90 kg
Seura
Seura:  Karhu-Kissat
Sarja:  III-divisioona
Pelaajaura
Pääsarjaura:  2012–2020
Aik. seurat:  HIFK (SML)
Thomas Nykopp (s. 6. maaliskuuta 1993 Helsinki) on suomalainen ammattilaisuransa lopettanut jääkiekkoilija, joka pelaa nykyään III-divisioonajoukkue Karhu-Kissoissa. Hän on pelipaikaltaan keskushyökkääjä, mutta Nykopp osaa pelata myös laidassa. Hän pelasi ammattilaisurallaan SM-liigaa Helsingin IFK:ssa yhteensä 281 runkosarjaottelua tehopistein 35+38=73 ja 16 playoff-ottelua tehden kaksi syöttöpistettä. Nykopp voitti SM-hopeaa vuonna 2016 ja SM-pronssia vuonna 2018.
Ura > Seuraura

Nykopp aloitti jääkiekkoilun 4-vuotiaana Karhu-Kissoissa. Hän siirtyi D-juniori-ikäisenä Jokereihin ja jakoi kaudella 2008–2009 tehoilla 25+27=52 koko C-nuorten SM-sarjan pistepörssin voiton joukkuetoverinsa Niko Väätäisen kanssa. Nykopp voitti kauden päätteeksi C-nuorten Suomenmestaruuden.
Kaudeksi 2010–2011 Nykopp siirtyi opiskelemaan Yhdysvaltoihin ja jatkamaan jääkiekkoilua MWEHL-joukkue Ohio Blue Jacketsiin. Kesällä 2011 Tri-City Storm varasi hänet koko USHL:n varaustilaisuuden toisena pelaajana Brian Christien jälkeen. Nykopp siirtyi joukkueeseen kaudeksi 2011–2012, jonka jälkeen hän palasi seuraavaksi kaudeksi 2012–2013 Suomeen ja siirtyi Helsingin IFK:n A-nuoriin. 1. syyskuuta 2012 Jokereita vastaan pelatun European Trophy -ottelun jälkeisten pelikieltojen takia Nykopp nostettiin kuitenkin HIFK:n SM-liigajoukkueeseen. Hän teki liigadebyyttinsä kauden toisessa ottelussa 14. syyskuuta 2012 vieraissa Espoo Bluesia vastaan ja sai siinä jääaikaa 4.43 minuuttia. Nykoppin kausi eteni lopulta suurimmaksi osaksi SM-liigassa, jossa tulokaskausi toi 34 runkosarja- ja kahdessa playoff-ottelussa neljä syöttöpistettä. Hän pelasi kauden aikana myös yhden Mestis-ottelun lainalla HC Keski-Uudenmaan paidassa.
Toukokuussa 2013 Nykoppilla uutisoitiin olevan kauden 2013–2014 kattava sopimus HIFK:n kanssa. Hän teki liigauransa avausmaalin kauden avausottelussa 13. syyskuuta 2013 Espoo Bluesia vastaan. Nykopp kärsi syyskaudella loukkaantumisista, mutta onnistui murtautumaan HIFK:n vakiokokoonpanoon ja teki 42 runkosarja- ja kahdessa playoff-ottelussa tehot 5+2=7. Kaudella 2015–2016 hän pelasi loukkaantumisen vuoksi runkosarjassa vain 27 ottelua. Nykopp voitti kauden päätteeksi SM-hopeaa. Kausi 2016–2017 hänellä päättyi loukkaantumisen vuoksi runkosarjaan. Toukokuussa 2017 Nykopp teki HIFK:n kanssa vuoden mittaisen jatkosopimuksen. Saman vuoden joulukuussa sitä jatkettiin kahdella vuodella kevääseen 2020 saakka. Nykopp teki kaudella 2017–2018 SM-liigan yhden kauden piste-ennätyksensä tehoilla 9+12=21. Pudotuspeleissä hän pelasi loukkaantumisen vuoksi vain yhden ottelun. Nykopp voitti kauden päätteeksi SM-pronssia.
Alkukaudella 2018–2019 Nykopp ehti pelata 19 runkosarja- ja yhden CHL-ottelun, kunnes hänen kautensa todettiin leikkaushoitoa vaatineen vamman vuoksi päättyneeksi joulukuussa 2018. Nykopp ehti kuitenkin kuntoutua kesken välieräsarjan Oulun Kärppiä vastaan. Myös kaudella 2019–2020 hän kärsi loukkaantumisista. Nykopp oli sivussa mm. koko marraskuun 2019 ajan.
Syyskuussa 2020 Nykopp vahvisti lopettaneensa ammattilaisuransa. Hän siirtyi kaudeksi 2020–2021 jatkamaan jääkiekkoilua III-divisioonaan kasvattajaseuransa Karhu-Kissojen riveihin.
Ura > Maajoukkueura

Nykopp pelasi alle 20-vuotiaiden MM-kilpailuissa vuonna 2013. Yhteensä hän on pelannut 12 nuorten maaottelua.
Muuta

Nykopp työskentelee nykyään rekrytointikonsulttina Arsenaali Oy:ssa. Hän on toisen polven SM-liigakiekkoilija, sillä Nykoppin isä Timo pelasi omalla urallaan puolustajana neljä SM-liigakautta. Hän loi pääsarjauraa myös Ruotsissa ja Saksassa.
Tietäisitpä, poikani, miten vähällä järjellä maailmaa hallitaan

Axel Oxenstierna. Muotokuva vuodelta 1635. Maalari Michiel Janszoon van Miereveld
Tietäisitpä, poikani, miten vähällä järjellä maailmaa hallitaan (lat. An nescīs, mī fīlī, quantillā prūdentiā mundus regātur) on poliittista valtaa kommentoiva lentävä lause. Sanat on pantu Ruotsin valtakunnankanslerin Axel Oxenstiernan (1583–1654) suuhun, kun hän rohkaisi Westfalenin rauhanneuvotteluihin lähtevää poikaansa Johania. Tämä oli epäillyt omia kykyjään kokeneiden valtiomiesten ja diplomaattien seurassa. Latinisti Reijo Pitkärannan mukaan lause voi olla peräisin myös paavi Julius II:lta (1503–1513).
Ripsimonnit

| Ripsimonnit |
| --- | --- |
 Njassanripsimonni (Synodontis njassae)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Ripsimonnit Mochokidae  Jordan, 1923
Synonyymit
 Synodidae  Synodontidae Bleeker, 1862 
Alaheimot
 Aitoripsimonnit Mochokinae  Ripsumonnit Chiloglaninae 
Katso myös
   Ripsimonnit Wikispeciesissä   Ripsimonnit Commonsissa 
Infobox OKNimi-testi OK: 
Ripsimonnit, vanhemmassa kirjallisuudessa selkäuimarit (Mochokidae) on monnikalojen lahkoon kuuluva kalaheimo. Lajien ruumis on suomuton ja niillä on suuri rasvaevä selkäevän takana. Sekä selkä- että rintaevissä on piikki, joka on yleensä voimakas ja siinä on mekanismi piikin lukitsemiseksi pystyyn. Suurimmat ripsimonnit voivat kasvaa 72 senttiä pitkiksi. Osa lajeista, kuten näistä tunnetuin selkäuimari (Synodontis nigriventris), uivat selällään vatsa ylöspäin. Ripsimonneja tavataan Afrikan makeista vesistä.
Alaheimot ja suvut

Ripsimonnit jaetaan kahteen alaheimoon, joissa tavallisesti katsotaan olevan yhteensä 10 sukua. Sukujen Hemisynodontis ja Brachysynodontis taksonomia on kuitenkin kiistanalainen ja niiden lajit luetaan joissakin julkaisuissa sukuun Synodontis.
Aitoripsimonnit Mochokinae
Acanthocleithron
Brachysynodontis
Hemisynodontis
Microsynodontis
Mochokiella
Mochokus
Synodontis
Ripsumonnit Chiloglaninae
Atopochilus
Chiloglanis
Euchilichthys
Aiheesta muualla

Family Mochokidae (peilipalvelin) FishBase. Froese, R. & Pauly, D. (toim.).  (englanniksi)
| --- | --- |
Taksonitunnisteet:  Wikidata: Q1362832  Wikispecies: Mochokidae  ADW: Mochokidae  BioLib: 15731  BOLD: 158222  CoL: 624N9  EoL: 5095  GBIF: 5160  iNaturalist: 85901  IRMNG: 114897  ITIS: 164145  NCBI: 31000  Open Tree of Life: 87890  Paleobiology Database: 265807  uBio: 4780694  WoRMS: 154617
Vieki

| Vieki |
| --- | --- |
 Viekijärven kirkko syksyllä 2021.
Kaupunki:  Lieksa, vuoteen 1972 asti Pielisjärvi
Postinumero(t):  81860 (Viekijärvi)
Viekin kyläkauppa K-Sinisalmi syksyllä 2021. Se siirtyi sittemmin uudelle omistajalle nimellä K-Pehkonen, joka on pitänyt siinä kauppatoiminnan lisäksi muun muassa grilliä. Syksyllä 2024 kauppa etsi taas uutta omistajaa.
Vieki on kylä Lieksan kaupungissa, Pohjois-Karjalassa, Viekijärven pohjoispäässä. Järveen laskee pohjoisesta Viekijoki kylän läpi. Hiukan laajemmalla Viekijärven alueella, johon kuuluu myös pieniä lähikyliä, asui vuonna 2022 noin 300 asukasta, joista alaikäisiä oli 21. Asukkaiden keski-ikä oli 57 vuotta. Työelämäsä viekijärveläisiä oli 81 ja työttöminä 15. Asuntoja Viekijärvellä oli 326, eli enemmän kuin asukkaita.
Historiallisissa asiakirjoissa kylään viitataan: Wegi by  (1589, 1590), Yli weehi (1631). Nimeä on vanhastaan taivutettu Vieki : Viessä, mutta nykyisin taivutusmuoto on useimmiten Viekissä. Kylä on nimetty vesistönimien perusteella. Viekijärvi on saamelaisperäinen nimi; pohjoissaamen viehka tarkoittaa ’melko(inen), melko suuri’ ja inarinsaamen viehâ on merkitykseltään ’(talon) väki; voima, into’. Varmuutta ei ole, viittaako nimi järven kokoon; järvi on yli peninkulman  pituinen. Professori ja nimistöntutkija Alpo Räisäsen mukaan ainakin Pielisjärven ja Lieksan seuduilla on täytynyt olla saamelaisia ainakin vuoden 1000 tienoilta 1500-luvulle asti.
Viekissä on kirkko, tsasouna ja kauppa. Viekin koulu toimi vuosina 1938–2011. Suuri osa asukkaista käy töissä kaupungeissa (Lieksan keskustassa tai Nurmeksessa), mutta osa työllistyy paikallisesti. Viekissä on aktiivinen vapaapalokunta. Siellä toimii myös nuorisoseura (Viekin Nuorisoseura ry), joka järjestää kylällä erilaisia tapahtumia. Kesäisin kesäteatteri ja Pelimannin Sävelin -koulutus järjestävät kesätapahtuman ja nuorille kesämuskarin.
Kylässä on muutama suuri maatila, jotka on tunnettu muun muassa ylämaankarjan ja villisikojen kasvatuksestaan sekä koneurakoinnistaan. Viekissä on Lieksan kaupungin omistamia vuokra-asuntoja.
Viekijärven pyhäköt

Evankelis-luterilaisen Lieksan seurakunnan Viekijärven kirkko rakennettiin vuosina 1907–1911. Kirkkoon mahtuu noin tuhat henkeä. Kirkon suunnitteli rakennusmestari A. E. Ollilainen arkkitehti Frans Sjöströmin piirtämän Kurkijoen kirkon pohjalta. Goottilaispiirteisen kirkon tornin korkeus on 40 metriä. Kirkko kuului aiemmin viekiläisten omalle Viekijärven seurakunnalle vuosina 1948–1999. Kirkossa pidetään Lieksan Vaskiviikkojen konsertteja.
Joensuun ortodoksisella seurakunnalla on kylällä Pyhälle Nikolaokselle nimetty tsasouna. Se vihittiin käyttöön syksyllä 1961. Rakennuksen esikuva oli luovutettuun Karjalaan jäänyt Suojärven Salonkylän tsasouna. Tsasounassa on Varpakylän kirkosta jatkosodan aikana tuotu Pyhän Nikolaoksen ikoni, jonka mukaan tsasouna on nimetty. Tsasouna on ollut vähällä käytöllä seurakuntalaisten laskevan määrän takia, ja sen myymistä tai jopa purkamista on pohdittu. Museovirasto on kuitenkin suhtautunut tähän lausunnoissaan kielteisesti, sillä se on nähnyt tsasounalla kulttuurihistoriallista ja maisemallista arvoa.
Liikenneyhteydet

Vieki sijaitsee Joensuu–Kontiomäki-radan varrella. Kylän rautatieasema on Viekin rautatieasema; jostakin syystä se sai kylän nimestä poikkeavan kirjoitusasun Viekki. Asema sijaitsee todellisuudessa lähempänä lähellä Varpasen kyläkeskusta, mutta nimi Varpanen oli jo toisella rataosalla, joten asema nimettiin viittaamaan Viekiin. Nykyinen asemarakennus on vuodelta 1970. Liikennepaikalla oli tavaraliikennettä vuoteen 2002 asti, henkilöliikenne päättyi toukokuussa 1990. Viekissä oli vuoteen 2022 asti pienlentokenttä harrastuskäyttöä varten.
Tunnettuja Viekissä syntyneitä tai asuneita

Anni Pölönen, kansanparantaja
Teekutsuliike

Teekutsuliikkeen Veronmaksajien marssi Washingtonissa 12. syyskuuta 2009.
Teekutsuliike (Tea Party movement, Tea Party -liike) oli yhdysvaltalainen konservatiivinen poliittinen liike, joka syntyi vuonna 2009 osittain Barack Obaman taloudellisen apupaketin nostattamien protestimielialojen pohjalta. Tämä organisoimaton liike paitsi vastusti pelastuspaketteja, halusi muutenkin pienentää julkista sektoria. Liike vastusti myös Barack Obaman persoonaa. Liikkeessä oli niin yksilönvapauksia kannattavia libertaareja kuin vanhoillisia konservatiivejakin.
Liikkeen nimi "TEA" tarkoittaa "On jo verotettu tarpeeksi" (Taxed Enough Already), minkä lisäksi nimi on samalla viittaus Bostonin teekutsuihin.
Oikeistoradikaaliksi luonnehdittu liike kertoi ajavansa fiskaalista konservatiivisuutta. Alaskan entinen kuvernööri Sarah Palin nähtiin liikkeen epävirallisena johtohahmona. Myös konservatiivinen kommentaattori Glenn Beck oli yksi liikkeen johtohahmoista. Michele Bachmannia sanottiin liikkeen uudeksi kuningattareksi.
Vuoteen 2016 mennessä Politico-lehden mielestä teekutsuliike oli kuollut, koska republikaanit olivat omaksuneet monia sen ajamia asioita. Myös CNBC:n mielestä vuonna 2019 republikaanien konservatiivinen siipi oli käytännössä hylännyt teekutsuliikkeen nimen.
Liikkeen taustaa ja toimintaa

Liike sai nimensä Bostonin teekutsuista, ja ensimmäisenä sitä käytti CNBC-talouskanavan toimittaja Rick Santelli 17. helmikuuta 2009 nostattaessaan ihmisiä Obaman asuntovelkaisille suuntaamaa apupakettia vastaan ja kehottaessaan heitä "Chicagon teekutsuille". Liikkeen nimissä järjestettiin runsaasti veroja vastustavia mielenosoituksia eri puolilla Yhdysvaltoja, ja eri kyselyissä sen ajatuksia kannattaa 20–40 prosenttia yhdysvaltalaisista.
Ensimmäinen valtakunnallinen konferenssi järjestettiin Nashvillessä helmikuussa 2010 järjestäjänä Tea Party Nation -järjestö. Liike ei ollut htenäinen, vaan se koostui sadoista itsenäisistä järjestöistä. Sen ajatukset eivät myöskään muodostaneet johdonmukaista linjaa, mutta perusnäkemyksiä olivat pienet verot, budjettikuri, valtion vallan supistaminen, markkinoiden viisaus ja laajat yksilönvapaudet. Myös ilmastomuutoksen kieltäminen, päästökaupan lopettaminen tai sosialismin ja kommunismin vastustaminen saivat kannatusta sen jäsenten parissa. Liikkeen piirissä esitettiin myös ajatuksia, joiden mukaan Obaman syntymätodistus olisi väärennetty. Liikkeen parista nousi huhuja joiden mukaan Obama olisi muslimi. Ääriryhmien pelättiin turvautuvan aseelliseen väkivaltaan.
Kesällä 2011 tehtyjen mittausten mukaan liikkeen kannatus alkoi hiipua, ja jo 40 prosenttia yhdysvaltalaisista suhtautui siihen kielteisesti.
Liikkeen taustaa ja toimintaa > Kongressivaalit 2010

Vuoden 2010 kongressi- ja kuvernöörinvaaleissa Tea Party sai läpi monia ehdokkaita läpi republikaanien joukossa, kuten Marco Rubion Floridassa, Rand Paulin Kentuckyssa, Nikki Haleyn Etelä-Carolinassa ja Susana Martinezin New Mexicossa. Liikkeen ehdokas Sharron Angle kuitenkin hävisi Harry Reidille Nevadassa ja toinen liikkeen näkyvä ehdokas Christine O'Donnel hävisi Delawaressa.
Liikkeen taustaa ja toimintaa > Presidentinvaalit 2012

Kesällä 2011 teekutsuliikkeen nouseva tähti Michele Bachmann ilmoitti pyrkivänsä republikaanien presidenttiehdokkaaksi. Bachmann vastusti homojen avioliitto-oikeutta ja aborttia, kannatti älykkään suunnittelun opettamista kouluissa ja kutsui ilmastonmuutosta huijaukseksi. Bachmann syytti Obamaa sosialismin tuomisesta Yhdysvaltoihin ja Yhdysvaltain vastaisista näkemyksistä. Bachmann myös vastusti Obaman terveydenhuoltouudistusta. Bachmann vetäytyi kisasta tammikuussa kärsittyään tappion lukuisten osavaltioiden esivaaleissa.
Republikaanien presidenttiehdokkaaksi valittu Mitt Romney kuitenkin valitsi teekutsuliikkeen suosikkeihin kuuluvan Paul Ryanin varapresidenttiehdokkaakseen elokuussa 2012.
Liikkeen taustaa ja toimintaa > Hiipuminen

Teekutsuliikkeen toiminta alkoi hiipua vuonna 2010. Harwardin professori Theda Scokpolin mukaan teekutsuliikkeen ryhmien määrä Yhdysvalloissa väheni 1000 ryhmästä 600 ryhmään vuosina 2009-2012, mikä oli kuitenkin "hyvä selviytymisaste". Liikkeen ryhmien nähtiin siirtyneen enemmän paikallispolitiikkaan isojen koko maata koskevien mielenosoitusten sijaan. Vuonna 2016 Politico näki teekutsuliikkeen kokonaan kuolleen, koska se "tapettiin sisältä päin"; "Kansalliset poliittiset toimintakomiteat, jotka pyysivät loputtomasti rahaa liikkeen todellisilta kannattajilta ehdokkaidensa ja asioittensa tukemiseksi, riistivät elinvoiman ja resurssit orgaaniselta, politiikkaan perustuvalta ruohonjuuritason liikkeeltä." Valtavirran republikaanien kuten Donald Trumpin ja Ted Cruzin nähtiin omaksuneen liikkeen ajatuksia. CNBC:n  mielestä republikaanien konservatiivinen siipi oli vuonna 2019 "käytännössä luopunut teekutsuliikkeen nimestä". Vuonna 2020 The Washington Post näki teekutsuliikkeen muuttuneen kokonaan Trumpin ympärille keskittyneeksi liikkeeksi, johtuen liikkeen ja Trumpin poliittisten näkemysten samankaltaisuuksista. Myös Trump itse oli tietoinen hänen ja teekutsuliikkeen välisestä jatkuvuudesta, kuten hän kertoi haastattelussaan toimittajalle: "Nuo ihmiset ovat silti täällä. He eivät ole muuttaneet näkemyksiään. Teekutsuliike on edelleen olemassa – paitsi että nyt se on Make America Great Again."
Useiden lähteiden mukaan monet vuoden 2021 Yhdysvaltain kongressitalon valtaukseen osallistuneista henkilöistä kuuluivat aikoinaan teekutsuliikkeeseen.
Suomi

Myös Suomessa oli oma Teekutsuliike, "poliittisesti sitoutumaton, järjestäytymätön vapaa kansanliike", jonka osallistujien päämääränä on "vähentää valtion sekaantumista ihmisten elämään".
Kritiikki

Teekutsuliikkeen rahoituksesta ja liikkeen todellisista taustavoimista nousi kysymyksiä. Brittiläisen The Guardianin mukaan Teekutsuliikkeen ilmastonmuutoksen kiistävät ehdokkaat, Jim DeMint ja James Inhofe, ovat saaneet rahoitusta  BP:ltä ja muilta suurilta saastuttajilta kaikkiaan 240 200 dollaria. The New York Times raportoi Wall Streetille annettuja elvytyspaketteja vastustavan liikkeen saavan paradoksaalisesti rahoitusta miljardööreiltä, kuten mediamoguli Rupert Murdochilta sekä miljardööriveljeksiltä, David Kochilta ja Charles Kochilta. Kummankin Kochin veljeksen omaisuus on yli 20 miljardia dollaria, ja he ovat Forbesin rikkaimpien ihmisten listalla jaetulla viidennellä sijalla. He ovat perustaneet vapaata markkinataloutta kannattavan säätiön Americans for Prosperity.
Teekutsujen vastineeksi Annabel Parkin aloitteesta perustettiin Coffee Party USA -liike, joka korostaa moniarvoisuutta ja vaaleilla valitun hallinnon tukemista.
Vuonna 2010 Teekutsuliike aiheutti kohua järjestämällä "Kunnian palauttamiseksi" nimetyn kokoontumisen Washingtonissa päivänä, jolloin Martin Luther Kingin legendaarisesta "Minulla on unelma"-puheesta tuli kuluneeksi tasan 47 vuotta. Syytösten mukaan liike pyrki valjastamaan Kingin omien tavoitteidensa ajamiseen ja tapahtuma loukkasi pastorin muistoa. Glenn Beckin mukaan ajankohta oli puhdas sattuma.
Aiheesta muualla

Kuvia tai muita tiedostoja aiheesta Teekutsuliike Wikimedia Commonsissa